
Kötött struktúrájú üzleti folyamatok kontrolálása szabályozó kártyákkal

 A termelési és gyártási folyamatok esetében a folyamatszabályozás évszázados múltra tekint vissza, a projektek esetében pedig a ezredforduló környékén jelentek meg a megoldások. Az üzleti folyamatok esetében még nincs olyan sok megoldás. Éppen ezért érdemes foglalkozni az üzleti folyamatok szabályozásával.
A TDK dolgozat újszerűségét az adja, hogy eddig a projekteknél használt szabályozó kártyákat, megpróbáljuk üzleti folyamatokra alkalmazni. Ehhez először is szükségünk volt egy kiinduló modellre melyhez költség és idő adatokat rendeltünk. Majd ezek felhasználásával 25 darab 5 elemből álló mintára illesztettünk rá átlag-terjedelem kártyákat. Később ezt valós adatokkal is megtettünk. Abból a szempontból fontos ez a kutatás, hogy üzleti folyamatoknál is meg lehessen előre jósolni, hogy vannak-e olyan események, melyek azt fogják eredményezni, hogy a folyamat elveszti stabilitását és így még időben be tudunk avatkozni. Ehhez szükséges meghatározni alsó és felső beavatkozási korlátokat, (esetünkben csak a felső korláttal foglalkozunk) hogy tudjuk hol és mikor szükséges ez a beavatkozás. Az eredmények következtében lehet javaslatokat megfogalmazni, hogy hogyan lehet a folyamat struktúráján változtatni, hogy az idő adatok módosuljanak és ezzel együtt a költségek is, mivel idő alapú költségekről van szó.
A legnagyobb eredményt az jelenti, hogy láthatjuk, ez a módszer ugyanúgy működhet üzleti folyamatok szabályozására, mint projektek esetében. A módszer későbbi tovább gondolása, továbbfejlesztése, pedig esélyt ad arra, hogy még pontosabban lehessen az üzleti folyamatok esetében előre jelezni a hibákat.

